TOM-SAWYER-WEB	Pistèc ar escrauat; era coa queiguda se lheuèc e tremolèc; eth qu'estudiaue eth butin: caminaue ath torn dera bestionha; la flairaue dès ua distància confortabla; tornaue a caminar ath sòn torn; se hège er atrevit, e lo flairaue de mès apròp; dempús lheuèc eth musset, e floquèc ua cautelosa arpada, sense vier d'endonviar; ne floquèc ua auta e ua auta; comencèc a gaudir deth divertiment; s'en.honsèc enquiar estomac damb er escaravat enes sues urpes, e contunhèc eth sòn experiment; s'espisèc a tot darrèr e se demorèc indiferent e distret.